Happy Birthday (שיר של סטיבי וונדר)

Happy Birthday (מילולית: "יום הולדת שמח") הוא סינגל מאת סטיבי וונדר, שראה אור ב-1981 בחברת מוטאון והיה חלק מהקמפיין למען הכרה ביום הולדתו של המנהיג האפרו-אמריקאי מרטין לותר קינג כחג לאומי בארצות הברית. השיר לא נכנס למצעד בילבורד הוט 100 בארצות הברית, אך הגיע למקום השני במצעד הסינגלים הבריטי באוגוסט 1981. השיר נכלל גם באלבום Hotter Than July.

סמוך ליציאת השיר, ארגן וונדר מסיבת עיתונאים גדולה במסגרת הקמפיין תחת הכותרת "Rally for Peace". שש מיליון חתימות נאספו על עצומה למען חקיקת חוק מתאים. ב-2 בנובמבר 1983 חתם רונלד רייגן על החוק שהכיר ביום חג זה, והוא נחוג לראשונה ב-20 בינואר 1986. במרכז חגיגות יום מרטין לותר קינג הראשון עמד מופע מוזיקלי בו היה וונדר האמן המרכזי.

במסגרת טקס הנעילה של אולימפיאדת אטלנטה (1996) הופיע וונדר עם השיר, לציון 100 שנה למפעל המשחקים האולימפיים בעת המודרנית.

קישורים חיצוניים

הערות שוליים

שירי 1981
שירי סטיבי וונדר
מרטין לותר קינג
שירים באנגלית
שירי מחאה
שירים על ימי הולדת
שירים על מנהיגים דתיים
שירים על מסיבות יום הולדת
שירי R&B
סינגלים בהוצאת מוטאון